text: Optimisme om nærbane
  13 marts 2013 kl. 11.27
  Trafikminister positiv overfor nærbane mellem Ribe og Oksbøl.
  En delegation fra Varde, Esbjerg, Region Syddanmark, Vestbanen og Sydtrafik har præsenteret et forslag om syd- og vestjysk nærbane for transportministeren og trafikforligspartierne.
  - Nærbaneprojektet blev meget positivt modtaget, og vi havde en konstruktiv dialog. Nærbanen vil virkelig kunne give et løft for bosætningen i Varde Kommune. Studerende vil hurtigt kunne komme ind til uddannelsesinstitutionerne i Esbjerg ? og de mange, som pendler på tværs af de to kommuner for at komme på arbejde, vil også få glæde af nærbanen, siger borgmester i Varde Kommune Gylling Haahr (V).
  Nærbanen skal binde Ribe, Bramming, Esbjerg, Varde og Oksbøl sammen.
  COWI har regnet på tre modeller med afgang mellem én og tre gange i timen på faste minuttal. I alle modeller indgår en ny station i Jerne i Esbjerg. 
  Passagertallet forventes at sige fra 35-64 procent, anlægsudgifterne ligger mellem 102 og 344 mio. kr.
  Et alternativt forslag fra Trafikstyrelsen tager første skridt i nærbaneprojektet ved at investere 25 mio. kr. i en ny station i Jerne.
  